CELEX: 22009D0147
Language: sl
Date: 2009-12-04 00:00:00
Title: Sklep Skupnega odbora EGP št. 147/2009 z dne 4. decembra 2009 o spremembi Priloge XVIII (Zdravje in varnost pri delu, delovno pravo in enako obravnavanje moških in žensk) k Sporazumu EGP

11.3.2010   
            
            
               SL
            
            
               Uradni list Evropske unije
            
            
               L 62/45
            
         SKLEP SKUPNEGA ODBORA EGP
   št. 147/2009
   z dne 4. decembra 2009
   o spremembi Priloge XVIII (Zdravje in varnost pri delu, delovno pravo in enako obravnavanje moških in žensk) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga XVIII k Sporazumu je bila spremenjena s Sklepom Skupnega odbora EGP št. 51/2009 z dne 24. aprila 2009 (1).
            
         
               (2)
            
            
               Direktivo Sveta 2004/113/ES z dne 13. decembra 2004 o izvajanju načela enakega obravnavanja moških in žensk pri dostopu do blaga in storitev ter oskrbi z njimi (2) je treba vključiti v Sporazum –
            
         SKLENIL:
   Člen 1
   Za točko 21b (Direktiva 2006/54/ES Evropskega parlamenta in Sveta) Priloge XVIII k Sporazumu se vstavi naslednja točka:
   
               „21c.
            
            
               
                  32004 L 0113: Direktiva Sveta 2004/113/ES z dne 13. decembra 2004 o izvajanju načela enakega obravnavanja moških in žensk pri dostopu do blaga in storitev ter oskrbi z njimi (UL L 373, 21.12.2004, str. 37).
               V tem sporazumu veljajo določbe Direktive z naslednjo prilagoditvijo:
               Sklicevanje na datum ‚21. december 2007‘ v členih 5 in 17 pomeni sklicevanje na datum ‚30. junij 2010‘.“.
            
         Člen 2
   Besedilo Direktive 2004/113/ES v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 5. decembra 2009 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (3).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 4. decembra 2009
      
         
            Za Skupni odbor EGP
         
         
            Predsednica
         
         Oda Helen SLETNES
      
   
   
      (1)  UL L 162, 25.6.2009, str. 32.
   
      (2)  UL L 373, 21.12.2004, str. 37.
   
      (3)  Navedene so ustavne zahteve.
   
      Skupna izjava pogodbenic k Sklepu št. 147/2009, ki Direktivo 2004/113/ES vključuje v Sporazum
      „Direktiva 2004/113/ES temelji na členu 13 Pogodbe ES, ki je bila uvedena z Amsterdamsko pogodbo in se ne odraža v Sporazumu EGP. Vključitev Direktive 2004/113/ES v Sporazum EGP ne vpliva na področje uporabe Sporazuma EGP.“